Nerd Afhandling blev af Steenstrup forelagt det Kgl. Danske Videnskabernes 
Selskab i Mødet den 2. Maj 1879, men efter at være givet i Trykkeriet atter lagt til Side 
af Forfatteren. Ved hans Død 1897 forelaa der foruden Manuskriptet kun et af ham selv 
omhyggelig rettet Korrekturaftryk, der bar Aarstallet 1881. Naar det nu er bleven anset 
for ønskeligt paa Grundlag heraf at offentliggøre Afhandlingen, er det dels fordi Steenstrup 
i nogle andre af sine Cephalopodarbejder selv har henvist til denne utrykte Afhandling, 
dels fordi den indeholder Enkeltheder, der, selv om de ikke mere ere egentlig nye, dog 
ere Udtryk for den afdøde Forskers personlige Mening og derfor altid af Interesse. Ud- 
givelsen er besørget af Museumsassistent, Cand. mag. Ad. Jensen med velvillig Bistand af 
Dr. A. Appellöf i Bergen. 
De Ændringer, man ved Udgivelsen har fundet det nødvendigt af foretage, bestaa 
saa godt som udelukkende i Udeladelser. En Del af disse ere nødvendiggjorte ved senere 
Undersøgelser, idet Heteroteuthis siden den Tid, da Afhandlingen blev udarbejdet, er be- 
handlet af Jatta (Fauna und Flora des Golfes Neapel, XXIII Monogr. I Cefalopodi. 1896) 
og af Appellöf (Cephalopoden von Ternate, Abhandl. Senckenb. Naturf. Gesellsch. Bd. XXIV, 
Heft IV. 1898. Kükenthal, Ergebnisse zool. Forschungsreise in d. Molukken u. Borneo). 
Visse andre Partier have maattet udelades, da de ikke forelaa afsluttede fra Forfatterens 
Haand, bl. a. en Oversigt over de da bekendte Rossia- og Sepiola-Arter. 1 Note teutho- 
logicæ 6 (Oversigt over d. K. Danske Vidensk. Selsk. Forhandl. 1887, S. 65) har Steenstrup 
for øvrigt givet korte Diagnoser af de da fra Europas Kyster bekendte Sepiola-Arter. 
Den ledsagende Tavle er udført paa ny i Overensstemmelse med en Tavle, Steen- 
strup i sin Tid foreløbig havde ladet udføre. 
36” 
